ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԸՆՏԱՆԻՔԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի, հայրենակիցներ, սիրելի արտաշատցիներ, 2011 թվականից Հայաստանում նշվում է Ընտանիքի միջազգային օրը, որը հռչակվել է 1993 թվականին՝ ՄԱԿ-ի Գլխավոր ասամբլեայի կողմից:

Ջերմորեն շնորհավորում եմ օրվա առթիվ և մաղթում բոլոր ընտանիքիներին համերաշխություն ու երջանկություն, սեր ու բարեկեցություն:

Մեզ՝ հայերիս համար մշտապես կարևոր է եղել ընտանիքի դերն ու նշանակությունը, իսկ կայացած և ամուր ընտանիքները օրինակելի են եղել բոլոր ժամանակներում։

Ընտանիքը պետության ու հասարակության ամենակարևոր օղակներից մեկն է, նաև կայացած պետության ամուր հիմնասյունը:

Իմ աշխատանքում ես մշտապես կարևորում ու արժևորում եմ ընտանիքի դերը պետության և համայնքի կյանքում և շարունակելու եմ սրտացավ վերաբերմունքով աջակից լինել հատկապես բազմազավակ ու սոցիալապես անապահով ընտանիքներին, նպաստել ընտանիքի սոցիալական պաշտպանվածության խնդիրների լուծմանը:

Շնորհավորում եմ և ի սրտե մաղթում, որ մեր համայնքում ու երկրում ավելանան երջանիկ ու կայացած ընտանիքները: